**ОКВИРНИ СПОРАЗУМ О ИЗВРШЕЊУ УСЛУГЕ ОРГАНИЗАЦИЈЕ И РЕАЛИЗАЦИЈЕ ЕКСКУРЗИЈА**

**Закључен између:**

**ОСНОВНЕ ШКОЛЕ „ЂУРА ЈАКШИЋ“ У ЗАЈЕЧАРУ** са седиштем у Зајечару, Лењинова бр.1, Матични број: 07147732, ПИБ: 101331043, коју заступа директор школе Саша Војновић (у даљем тексту: наручилац)

и

................................................................................................

са седиштем у ............................................, улица .........................................., ПИБ:.......................... Матични број: ........................................

кога заступа...................................................................

(у даљем тексту: испоручилац),

Стране у уговору сагласно констатују:

-да је Наручилац у складу са Законом о јавним набавкама („Службени гласник РС“, бр. 91/19; у даљем тексту: Закон) спровео отворени поступак јавне набавке са циљем закључења оквирног споразума у поступку јавне набавке број 0003;

-да је Наручилац донео Одлуку о закључењу оквирног споразума број ............ од ................., у складу са којом се закључује овај оквирни споразум између Наручиоца и Испоручиоца;

-да је Испоручилац доставио Понуду бр. ........... од ..............................., која чини саставни део овог оквирног споразума (у даљем тексту: Понуда Испоручиоца).

Стране у споразуму споразумеле су се о следећем:

ПРЕДМЕТ ОКВИРНОГ СПОРАЗУМА

Члан 1.

Предмет оквирног споразума је пружање услуга извођења екскурзије \_\_\_\_\_\_\_\_\_\_\_\_\_\_\_ разреда наручиоца, у складу са условима из конкурсне документације за јавну набавку број 0003, Понудом Испоручиоца \_\_\_\_\_\_\_\_\_\_\_\_\_\_ и одредбама овог оквирног споразума.

Детаљна спецификација услуга дата је у прилогу понуде и чини саставни део оквирног споразума.

Ради пружања услуга које су предмет овог оквирног споразума, Испоручилац се обавезује да изврши припрему, организује и реализује путовање и остале услуге из члана 1. овог оквирног споразума, сходно временском периоду наведеном у програму путовања, као и све друго неопходно за потпуно извршење услуга који су предмет овог оквирног споразума.

Спецификација услуга са јединичним ценама, дата је у прилогу понуде и чини саставни део оквирног споразума. Стварне количине ће се дефинисати у уговору о јавној набавци који ће бити закључен по одредбама овог оквирног споразума.

ВАЖЕЊЕ ОКВИРНОГ СПОРАЗУМА

Члан 2.

Овај оквирни споразум се закључује на период од 1 (једне) године, а ступа на снагу даном обостраног потписивања.

Током периода важења овог оквирног споразума, предвиђа се закључивање једног уговора о јавној набавци, у зависности од стварних потреба Наручиоца.

ВРЕДНОСТ

Члан 3.

Цена по ученику, са урачунатим ПДВ, износи \_\_\_\_\_\_\_\_\_\_\_\_\_\_\_\_\_\_\_\_\_\_ динара.

Јединичне цене услуга исказане су у Спецификацији Испоручиоца са урачунатим ПДВ, у складу са одредбама члана 35. став 7. Закона о порезу на додату вредност.

ПДВ ће се регулисати сходно законским прописима из дате области.

Цене су фиксне и не могу се мењати за све време важења оквирног споразума, осим у случају да се цена услуге смањује из било ког разлога.

НАЧИН И УСЛОВИ ЗАКЉУЧИВАЊА ПОЈЕДИНАЧНИХ

УГОВОРА

Члан 4.

Након закључења оквирног споразума, када настане потреба Наручиоца за предметом набавке, односно по спроведеној анкети међу родитељима, Наручилац ће са Испоручиоцем закључити појединачни уговор о јавној набавци.

При закључивању уговора о јавној набавци, не могу се мењати битни услови из овог оквирног споразума.

Члан 5.

Појединачни уговор о јавној набавци се закључује под условима из овог оквирног споразума у погледу предмета набавке, цена, начина и рокова плаћања, рокова испоруке, и друго.

НАЧИН И РОК ПЛАЋАЊА

Члан 6.

Плаћање укупне цене врши се у року од 45 дана од дана испостављања коначне фактуре за извршену услугу организације путовања. Коначна фактура испоставља се најраније пошто стручни вођа путовања сачини извештај, који подноси директору, са оценом о извођењу и квалитету пружених услуга.

РОК ПРУЖАЊА УСЛУГА

Члан 7.

Испоручилац се обавезује да пружи и реализује услуге према Програму путовања, који је саставни део конкурсне документације.

Утврђени рокови су фиксни и не могу се мењати без сагласности Наручиоца.

У случају измене програма или делова програма путовања по налогу Наручиоца, Наручилац је дужан да испоручиоца обавести најкасније 10 дана пре дана отпочињања реализације путовања.

ОБАВЕЗЕ НАРУЧИОЦА

Члан 8.

Наручилац је дужан да Испоручиоцу достави списак путника најкасније пет дана пре дана отпочињања реализације путовања.

Наручилац је дужан да обезбеди пратеће особље: наставнике и стручног вођу пута.

Уколико програм путовања или делови програма путовања не буду извршени у целини или делимично, Наручилац се обавезује да формира Комисију за процену извршене услуге која ће, у року од 15 дана од дана завршетка реализације путовања, сачинити Извештај о извршеној услузи са предлогом мера за превазилажење спора у вези са неизвршењем или делимичним извршењем делова програма путовања.

Комисија за процену извршене услуге има обавезу да на основу сачињеног Извештаја о извршеној услузи и структуре цене утврди/не утврди проценат смањења цене услуге.

ОБАВЕЗЕ ИСПОРУЧИОЦА И ПРИЈЕМ УСЛУГА

Члан 9.

Испоручилац се обавезује да уговорене услуге изврши у свему према техничкој документацији, прописима, стандардима, техничким нормативима и нормама квалитета који важе за уговорену врсту услуга.

Испоручилац преузима потпуну одговорност за квалитет испоручених услуга на основу обострано потписаног уговора, у складу са овим уговором.

Члан 10.

Испоручилац се обавезује да пружи наведене услуге у складу са важећим прописима, техничким прописима и овим уговором**.**

Испоручилац се, под пуном моралном, материјалном и кривичном одговорношћу обавезује:

- да 15 дана пре почетка реализације путовања присуствује састанку са одељењским старешинамана, на којем ће се договорити о свим детаљима организације путовања према Програму путовања;

- да обезбеди довољан кадровски и технички капацитет потребан за пружање уговором преузетих обавеза;

- достави Опште услове путовања

- да обезбеди лиценциране туристичке водиче или пратиоце - пратиоце група током путовања и током боравка група на путовању;

- да се стара о правима и интересима путника сагласно добрим обичајима и узансама у области туризма;

- да уредно води све књиге предвиђене законом и другим прописима Републике Србије, који регулишу ову област;

- да присуствује састанку Комисије за процену извршене услуге, у случају неизвршења или непотпуног извршења делова програма путовања или програма путовања у целини;

- да испуни све наведено у Програму путовања;

- да наручиоцу надокнади трошкове платног промета, у износу од 0,5% трансакције, у року од три дана од дана извршене новчане трансакције;

УГОВОРНА КАЗНА

Члан 11.

Уколико Испоручилац не пружи уговорене услуге у уговореном року, дужан је да плати Наручиоцу уговорну казну у висини 0,5% од укупно уговорене вредности за сваки дан закашњења, с тим што укупан износ казне не може бити већи од 10% од вредности укупно уговорених услуга.

Наплату уговорне казне Наручилац ће извршити, без претходног пристанка испоручиоца, умањењем рачуна наведеног у испостављеној фактури.

Наручилац ће уновчити меницу за добро извршење посла, ако се не реализује или делимично реализује нека од услуга наведених у структури цене на основу Извештаја о извршеној услузи који сачињава Комисија за процену извршене услуге.

Ако Испоручилац не реализује или делимично реализује услугу која није евидентирана у структури цене, а предвиђена је Програмом Наручиоца, Наручилац има право да својом слободном проценом одреди вредност услуге која није реализована и реализује меницу за добро извршење посла или изврши смањење укупне уговорене цене услуге на основу Извештаја о извршеној услузи који сачињава Комисија за процену извршене услуге.

СРЕДСТВА ОБЕЗБЕЂЕЊА - ОКВИРНИ СПОРАЗУМ

Члан 12.

Испоручилац се обавезује да, при закључењу овог оквирног споразума, преда Наручиоцу 1 (једну) бланко сопствену меницу, као обезбеђење за добро извршење посла, која мора бити евидентирана у Регистру меница и овлашћења Народне банке Србије.

Меница мора бити оверена печатом и потписана од стране лица овлашћеног за потписивање, а уз исту мора бити достављено попуњено и оверено менично овлашћење – писмо, са назначеним износом од 10% од укупне вредности оквирног споразума.

Уз меницу мора бити достављена копија картона депонованих потписа који је издатa од стране пословне банке коју Испоручилац наводи у меничном овлашћењу – писму.

Рок важења менице је 6 (шест) месеци од обостраног потписивања овог оквирног споразума.

Наручилац ће уновчити дату меницу уколико Испоручилац:

* не закључи појединачни уговор у складу са овим оквирним споразумом или;
* не достави средство обезбеђења уз појединачни уговор који Наручилац и Испоручилац закључе по основу оквирног споразума.

СРЕДСТВА ОБЕЗБЕЂЕЊА - ПОЈЕДИНАЧНИ УГОВОРИ

Члан 13.

Испоручилац се обавезује да, при закључењу појединачног уговора по оквирном споразуму, преда Наручиоцу 1 (једну) бланко сопствену меницу, као обезбеђење за добро извршење посла, која мора бити евидентирана у Регистру меница и овлашћења Народне банке Србије.

Меница мора бити оверена печатом и потписана од стране лица овлашћеног за потписивање, а уз исту мора бити достављено попуњено и оверено менично овлашћење – писмо, са назначеним износом од 10% од укупне вредности уговора.

Уз меницу мора бити достављена копија картона депонованих потписа који је издат од стране пословне банке коју Испоручилац наводи у меничном овлашћењу – писму.

Рок важења менице је 30 (тридесет) дана дужи од дана предвиђеног за потпуно извршење обавеза испоручиоца.

Наручилац ће уновчити дату меницу уколико Испоручилац:

* не буде извршавао своје обавезе у роковима и на начин предвиђен уговором.

ВИША СИЛА

Члан 14.

Уколико после закључења овог споразума наступе околности више силе, који доведу до ометања или онемогућавања извршења обавеза дефинисаних оквирним споразумом, рокови извршења обавеза се неће продужити за време трајања више силе.

Виша сила подразумева екстремне и ванредне догађаје који се не могу предвидети, који су се догодили без воље и утицаја страна у уговору и који нису могли бити спречени од стране погођене вишом силом.

Вишом силом могу се сматрати поплаве, земљотреси, пожари, политичка збивања (рат, нереди већег обима, штрајкови), императивне одлуке власти (забрана промета увоза и извоза) и слично.

Страна у уговору погођена вишом силом одмах ће у писаној форми обавестити другу страну о настанку непредвиђених околности и доставити одговарајуће доказе.

ПОСЕБНЕ И ЗАВРШНЕ ОДРЕДБЕ

Члан 15.

За све што није регулисано овим оквирним споразумом примењиваће се одредбе Закона који регулишу облигационе односе, као и други прописи који регулишу ову материју.

Члан 16.

Све спорове који проистекну у реализацији овог оквирног споразума стране у овом оквирном споразуму ће решавати споразумно.

У случају да споразум није могућ, спор ће решавати Привредни суд у Зајечару.

Члан 17.

Овај Оквирни споразум је сачињен у 4 (четири) истоветна примерка, од којих Наручиоцу припада 2 (два), а Испоручиоцу 2 (два) примерка.

ЗА НАРУЧИОЦА: ЗА ИСПОРУЧИОЦА:

Саша Војновић, директор